מפגין מניף שלט מחאה בשפה הערבית**המהומות בירושלים** היו חלק מהמהומות בישראל (2021), עקב הבחירות ברשות הפלסטינית, התערבות החמאס, והמצב הפוליטי המורכב בישראל, עיקר המהומות התרחשו באזור שער שכם והר הבית.

המהומות החלו ב-15 באפריל בעקבות טרור הטיקטוק והתחזקו ב-6 במאי 2021, לאחר שלא הושגה הסכמה בין היהודים והפלסטינים בעניין בעלות על הדירות בשכונת שייח' ג'ראח שבמזרח ירושלים, ובית המשפט העליון ביקש משני הצדדים להופיע בפניו בשנית. המהומות התרחשו במקביל לחגיגות לילת אל-קדר ויום ירושלים. בעקבות המהומות, הדיון של בית המשפט נדחה ב-30 ימים, בהצעתו של היועץ המשפטי לממשלה. ב-10 במאי, מפגינים פלסטינים שיגרו זיקוקים והציתו עץ בהר הבית, מה שיצר שרפה בהר, במקביל למצעד הדגלים לרגל יום ירושלים. המצעד הופסק לאחר ירי רקטות מרצועת עזה אל עבר אזור ירושלים.

במקביל לעימותים בירושלים, התקיימו הפגנות ועימותים של מאות במקומות אחרים בשאר חלקי ישראל.

שלט הקורא "להציל את שיח' ג'ראח" בשפה הערבית

רקע
---

### אירועי אפריל

ב-10 באפריל 2021, אוטובוס ישראלי ובו הנהג עם אשתו וילדיו, נקלע לשכונת עיסאוויה שבמזרח ירושלים. ערבים שהיו בשכונה ניסו לבצע בהם לינץ', אך הם הצליחו להימלט ברגל. ב-13 באפריל 2021, ערב יום הזיכרון, משטרת ישראל ניתקה את הרמקולים של מסגד אל-אקצא מחשש להפרעות בטקס המרכזי שנערך בכותל המערבי הסמוך למסגד. באותו הערב התחיל העולם המוסלמי את היום הראשון של צום הרמדאן. השגריר הירדני מחה על ניתוק הרמקולים.

### טרור הטיקטוק

טרור הטיקטוק היה גל טרור ואלימות בו הופצו סרטונים בעלי אופי אלים ברשת הטיקטוק. הסרטונים הכילו נרטיב משפיל כלפי יהודי ירושלים, בעיקר אלו עם חזות חרדית. האירוע הראשון אירע ב-15 באפריל 2021, יום העצמאות ה-73 של מדינת ישראל. בסרטון, נער ערבי תקף נער חרדי וסטר לו בזמן נסיעה ברכבת הקלה בירושלים, חבירו העלה את התיעוד לרשת בצירוף הכיתוב: "זה העם הפלסטיני או אתם". משתתפי הסרטון נעצרו. התוקף הואשם בתקיפה ממניע גזעני. הסרטון גרר תגובות רבות הן מצד הפלסטינים, שתמכו במעשה, והן מצד ארגוני הימין, שגינו אותו. והוא היוה נקודת פתיחה לגל שהתפשט ובו צעירים ערבים רבים תיעדו את עצמם תוקפים יהודים או שורפים את דגל המדינה, כשהתיעודים מועלים על ידם לרשת. ב-22 באפריל, ארגון להב"ה וערביי מזרח ירושלים התעמתו זה עם זה בשוק מחנה יהודה. שני פעילי ארגון להב"ה נלקחו לחקירה בחשד להפרות סדר אלימות. בשעה 2:00 לפנות בוקר, הארגון החל לצעוד לשער שכם, תוך שחלק מהמשתתפים קוראים: "מוות לערבים". כשהגיעו לשער שכם, הותקפו בידי מפגינים פלסטינים, ובתגובה השליכו עליהם חפצים. לאחר פינוי המהומה, המשטרה עצרה 50 חשודים (יהודים ופלסטינים) בהפרות סדר. שוטר אחד נפצע בראשו לאחר שנזרקה עליו אבן בידי נער ערבי.

### שייח' ג'ראח ושער שכם

בית המשפט העליון בישראל, צפוי היה להורות על פינוין של שש משפחות פלסטיניות משכונת שייח' ג'ראח. הדבר הסלים את סכסוך הקרקעות בשכונה; ב-1867, קנו היהודים חלקים משייח' ג'ראח מבעליהם המוסלמים. בעת מלחמת העצמאות, מזרח ירושלים נכבשה על ידי הירדנים. ירדן, בתמיכת האומות המאוחדות, שיכנה בשכונה 28 משפחות פליטים פלסטינים שברחו ממדינת ישראל. במלחמת ששת הימים, כבשה ישראל את האזור, והבתים הוחזרו לבעלות יהודית. במהלך השנים, הורו בתי המשפט בישראל בכמה פסיקות על פינוין של משפחות פלסטיניות בעקבות תביעות שהגישו בעלי הקרקע היהודים. בסוף 2020 ובתחילת 2021 התקבלו כמה החלטות משפטיות לפינוי תושבים נוספים.

חבר הכנסת איתמר בן גביר, ביקר בשייח' ג'ראח זמן קצר לפני תחילת המהומות, והצהיר כי הבתים שייכים לעם היהודי. לאחר ההצהרה, סוכנות הידיעות הצרפתית, דיווחה כי מתנחלים ישראלים נצפו בשייח' ג'ראח נושאים נשקים ואבנים.

במקביל, הציבה משטרת ישראל מחסומים ברחבת הכניסה לשער שכם, מקום ההתכנסות של המוסלמים לאחר תפילות חג הרמדאן, ולהגביל את מספר המתפללים במסגד אל-אקצא ל-10,000 איש. לאחר התנגדויות אלימות מצד הפלסטינים, הודיעה משטרת ישראל כי תוריד את המחסומים ואת ההגבלות על שער שכם. לאחר הסרת ההגבלות, פלסטינים רבים החלו לחגוג "חגיגת ניצחון", תוך שהם משגרים זיקוקים לאוויר ומניפים את דגל הרשות הפלסטינית. כוחות יס"מ פיזרו את המפגינים.

### דחיית הבחירות ברשות הפלסטינית

לאחר 16 שנות כהונה כנשיא הרשות הפלסטינית, ב-15 בינואר 2021, מחמוד עבאס, הודיע לראשונה על תאריך קיום הבחירות לפרלמנט ולנשיאות, 31 ביולי 2021. ב-29 באפריל, החליט לדחות את הבחירות לאחר שלא הושגה הסכמה עם ישראל על קיומן במזרח ירושלים. הדבר גרר ביקורות חריפות מצד האזרחים הפלסטינים, בטענה כי עבאס מפחד להפסיד בבחירות ליריבו, מרואן ברגותי.

מהומות
------

המהומות של הפלסטינים בשייח ג'ראח אירעו ב-6 במאי. באותו עימות נעצרו 7 בני אדם. לאחר המקרה, פלסטינים רבים החלו להתעמת עם משטרת ישראל במסגד אל-אקצא. ארגון הסהר האדום הפלסטיני דיווח כי 136 פלסטינים נפצעו בעת ההפגנות במסגד.

ב-7 במאי, מהומות פרצו בהר הבית, בשער שכם ובשיח' ג'ראח. אלפי מתפללים יידו אבנים, השליכו חפצים וירו זיקוקים לעבר השוטרים. המתפרעים אגרו לוחות, אבנים וזיקוקים לקראת המהומות. הכוחות פעלו לפיזור המתפרעים והשתמשו ברימוני הלם ובאמצעים נוספים לפיזור הפגנות. תועד באופן חריג רימון הלם בתוך המבנה של מסגד אל-אקצא. אחרי שלושה גלים של עימותים קשים בהר הבית, 205 פלסטינים ו-17 שוטרים שנפצעו, המשטרה הכניסה את כל המתפללים לתוך המסגד וסגרה את כל הכניסות לאזור.

מהומות נוספות התרחשו בלילת אל-קדר, ב-8 במאי. המונים פלסטינים יצאו לרחובות מזרח ירושלים, יידו אבנים לעבר הכוחות הישראלים, הציתו שריפות במספר מוקדים בעיר והניפו את דגל הרשות הפלסטינית ודגל חמאס. משטרת ישראל הגיבה באמצעות זריקת רימוני הלם ושימוש במכת"זים. באותו לילה, 80 בני אדם נפצעו. בשל החשש מחידוש העימותים בהר הבית, המשטרה עצרה אוטובוסים עם מתפללים מוסלמים. על פי המשטרה, האוטובוסים נעצרו עקב מידע מודיעיני ולפיו הנוסעים מתכוונים להפר את הסדר על ההר. עם זאת, בעקבות לחץ שהופעל על המשטרה נשלחו הסעות לאסוף את המתפללים מכביש 1 להר הבית.

ב-9 במאי נכנסו הכוחות הישראלים אל מסגד אל-אקצא לאחר יידוי אבנים. הפלסטינים יידו אבנים, חזיזים וחפצים כבדים אל עבר הכוחות הישראלים. באותו ערב, מאות מתפרעים ערביים יידו אבנים לעבר כוחות משטרה סמוך לקמפוס האוניברסיטה העברית בהר הצופים. מההתפרעות נפגעו מספר אזרחים שחלפו במקום, 3 נפגעו מאבנים בראשם, 3 נוספים מגז פלפל וסטודנטים נוספים נפגעו ממכות יבשות ופגיעת אבנים. כמו כן נפגעו גם מספר שוטרים. לאחר מכן הפורעים הגיעו בסמוך לישיבת בית אורות, שם גרמו נזק למספר כלי רכב וניסו להצית רכב של אחד מתלמידי הישיבה.

בבוקר ה-10 במאי, יום ירושלים, פרצו שוטרים שוב לתוך מסגד אל-אקצא לאחר שמתפללים יידו אבנים והחלו לירות זיקוקים על כוחות המשטרה במקום. עימותים קשים התפתחו בין הצדדים, שבהם נפצעו לפחות 12 שוטרים ויותר מ-215 אנשים. בבוקרו של אותו יום הודיעה המשטרה כי לא תאפשר תפילת יהודים בהר הבית. המונים שבאו וקיוו לעלות להר נשארו במשך שעות בשערי ההר, חלקם ניסו להתפרץ פנימה ושלושה מתוכם נעצרו.

בהמשך הותקף אזרח יהודי שנסע עם רכבו באבנים ובגז מדמיע, באזור שער האריות, איבד שליטה על רכבו ופגע במתפרע ערבי. לאחר שהצליח לצאת מרכבו ניסו ערבים להתקרב אליו בניסיון לבצע בו לינץ'. שוטר שפעל לחילוץ הנוסעים ירה באוויר כדי להרחיק את התוקפים. יושבי הרכב נפגעו באורח קל. היו התפרעויות באבו תור ובואדי אל-ג'וז.

פלסטינים רבים נכחו בהר הבית והציתו את האזור. בשעה 17:00 אחר הצהריים, הזרוע הצבאית של חמאס הציבה אולטימטום לממשלת ישראל לפיו עליה לפנות את הכוחות הישראלים מאל-אקצא, עד השעה 18:00. בשעה 18:02 החל החמאס בשיגור רקטות אל עבר יישובי עוטף עזה, ואזור ירושלים. לאחר הירי, כוחות המשטרה פינו את המשתתפים במצעד ריקוד הדגלים. ירי הרקטות מרצועת עזה לכיוון ישראל נמשך גם בלילה. כתגובה, פתח צה"ל ב-"**מבצע שומר החומות**" שבמהלכו חיל האוויר הישראלי תקף וחיסל מספר בכירים ברצועת עזה, דוגמת מוחמד עבדאללה פאייד, מפקד בזרוע הצבאית של חמאס.

בשעות הלילה, בעקבות התפרעויות וירי זיקוקים בהר, נדלק עץ ברוש בהר הבית ושרפה פרצה במקום. האש לא פגעה במסגד אל-אקצא. בעקבות השרפה פינו כוחות המשטרה את המתפללים היהודים מרחבת הכותל המערבי. באירועים בירושלים, השתתפו גם ערבים מהצפון ומהמשולש. לאחר המהומה במסגד אל-אקצא, פלסטינים רבים קיבלו הודעת איום לטלפונים הניידים שלהם מהמודיעין הצבאי הישראלי, "שלום! זוהית כחלק מאנשי המהומה במסגד אל-אקצא. אתה תישא באחריות המלאה".

בחלק מהימים הבאים דווח על התפרעויות ועימותים בחלק משכונות מזרח הבירה. ב-21 במאי, לאחר מבצע שומר החומות, היו הפרות סדר בהר הבית. שוטר הותקף על ידי ערבי. התוקף נעצר. כמו כן באותו היום, פורסם תיעוד של נער ערבי בועט בשוטר בהר הבית, ותיעוד של נער ערבי מחווה אצבע משולשת כלפי שוטרי מג"ב, בשני המקרים השוטרים נמנעו מלהגיב. נעצר לפחות אחד מהמוערבים.

בשכונת א - טור תקפו שני צעירים ערבים רכב של משפחה יהודית באבנים ובלוקים. ופצעו בראשה תינוקת בת שבעה חודשים. הם נעצרו לאחר מספר ימים.

ראו גם
------

* המהומות בישראל (2021)
* טרור הטיקטוק

קישורים חיצוניים
----------------

* מהומות בירושלים, באתר וואלה!‏, 16 במרץ 2010
* אליסף קוסמן, והחודש הנפיץ עוד לא נגמר: ההסלמה ברמדאן, יום אחר יום, באתר ynet, 8 במאי 2021
* אלעד שמחיוף, ‏הקרב על שיח ג'ראח | פודקאסט "אחד ביום", באתר ‏מאקו‏, 10 במאי 2021
* כשירושלים בוערת, באבו תור מחשבים מסלול מחדש
* אתר למנויים בלבד מירב ארלוזורוב, נתניהו לא מסוגל לקבל החלטות, ולכן לא ברור מי אחראי על מצבי חירום בעורף, באתר TheMarker‏, 14 במאי 2021

הערות שוליים
------------

1. ↑  החלטה בתיק שייח גראח: השופטת דפנה ברק-ארז מורה לצדדים להופיע בפני הרכב בעוד 4 ימים. בינתיים אין פינוי - חדשות רוטר, באתר Rotter.net
2. ↑  Israeli Court Delays Expulsion of Palestinian Families in East Jerusalem, הניו יורק טיימס
3. ↑  יאיר אלטמן, בג"ץ דחה את הדיון בעניין פינוי המשפחות משייח' ג'ראח, באתר ישראל היום, ‏9 במאי 2021
4. ↑  רחבת הכותל פונתה – מצעד הדגלים הופסק, איציק ברנדויין, 10 במאי 2021
5. ↑  משפחה ניצלה מלינץ' על ידי ערבים ממזרח ירושלים | צפו בתיעוד, באתר ערוץ 20, ‏2021-04-10
6. ↑  מחשש להפרעה בטקסים: נותקו רמקולים מסגד אל-אקצה, באתר ערוץ 20, ‏2021-04-13
7. ↑  יניב הלפרין, "טרור הטיקטוק"? לא רק המבצעים אחראים, באתר אנשים ומחשבים, 19 באפריל 2021
8. ↑  תיעוד חדש מתקיפת תלמיד הישיבה ברכבת הקלה, באתר בחדרי חרדים, 17 באפריל 2021
9. 1 2  'הארץ' מסתיר את טרור הטיקטוק, באתר פרספקטיבה, ‏25 באפריל 2021
10. ↑  ענבר טויזר, ‏הסטירה ברכבת הקלה: נער בן 17 מואשם בתקיפה ממניע גזעני, באתר ‏מאקו‏, 4 במאי 2021
11. ↑  עשרות פצועים ועצורים בלילה של עימותים בירושלים; נהג הותקף וירה באוויר, יורי ילון, שחר קליימן, באתר ישראל היום
12. ↑  אתר למנויים בלבד ניר חסון, תושבי שייח ג'ראח והמתנחלים לא הגיעו להסכמה, והעליון יכריע בפינוי משפחות פלסטיניות, באתר הארץ, 6 במאי 2021
13. ↑  אלון חכמון, ‏בן גביר יפנה את לשכתו בשייח' ג'ראח: "מרביצים ליהודים ורק אני פרובוקטור", באתר מעריב אונליין, 11 במאי 2021
14. ↑  "'Silence is not an option' in east Jerusalem for Palestinians". *Agence France-Presse*. 9 במאי 2021. נבדק ב-10 במאי 2021. `{{cite web}}`:  (עזרה)
15. ↑  גלעד כהן, עימותים בשער שכם בעקבות איסור ישיבה על מדרגות, באתר ynet, 15 באפריל 2021
16. ↑  לירן תמרי, אחרי שהוסרו המחסומים: לילה של חגיגות ועימותים בשער שכם, באתר mynetjerusalem, ‏2021-04-25
17. ↑  חמאס בירך על הכרזת הבחירות לנשיאות ולפרלמנט ברשות הפלסטינית, באתר ynet, 15 בינואר 2021
18. ↑  גיא אלסטר, ברק רביד ויפעת רוזנברג‏, אבו מאזן הכריז על דחיית הבחירות: לא נקיים אותן בלי ירושלים, באתר וואלה!‏, 30 באפריל 2021
19. ↑  Abbas’s decision to delay elections sparks public outcry, ירושלים פוסט
20. ↑  Palestinians, Israeli settlers scuffle in east Jerusalem
21. ↑  Palestinians, Israel police clash at Al-Aqsa mosque; 53 hurt
22. ↑  משה נוסבאום ענבר טויזר, ‏מהומות ענק בהר הבית: אלפי מתפללים מוסלמים התפרעו במתחם, באתר ‏מאקו‏, 7 במאי 2021
23. ↑  ליל עימותים בירושלים: אלפי פלסטינים התפרעו, עשרות שוטרים עלו להר הבית, באתר ynet, 8 במאי 2021
24. ↑  T. O. I. staff, TV: Palestinians stocked rocks for Temple Mount riots, police caught unawares, www.timesofisrael.com (באנגלית אמריקאית)
25. ↑  לילה של תבערה בירושלים: עימותים אלימים בשער שכם ובשייח ג'ראח, כ-90 פצועים, הילה נהון, 9 במאי 2021
26. ↑  אמיר בוחבוט, מאיה הורודניצאנו, ברק רביד, יניר יגנה, יואב איתיאל‏, המשטרה עצרה אוטובוסים עם מתפללים בדרך להר הבית, כביש 1 נחסם, באתר וואלה!‏, 8 במאי 2021
27. ↑  העימותים האלימים בשער שכם ובשייח ג'ראח | כל העיר, באתר כל העיר ירושלים, ‏2021-05-08
28. ↑  7 פלסטינים נפצעו קשה, קריאות ניצחון בהר הבית, באתר ynet, 10 במאי 2021
29. ↑  - ערוץ 7, ערבים התפרעו סמוך לאוניברסיטה העברית, באתר ערוץ 7, 9 במאי 2021
30. ↑  ערוץ 7, לפחות 6 יהודים נפגעו מהתפרעות של ערבים סמוך להר הצופים, באתר ערוץ 7, 9 במאי 2021
31. ↑  משה נוסבאום ענבר טויזר, ‏מהומות אלימות בהר הבית | שוטרים פרצו לאל-אקצא ומבצעים מעצרים, המונים משליכים אבנים וזיקוקים, באתר ‏מאקו‏, 10 במאי 2021
32. ↑  בן למואל, ביזיון! יום ירושלים תשפ"א בהר הבית (ומבחוץ) באתר חדשות הר הבית, 11 במאי 2021
33. ↑  ערוץ 7, שער האריות: הותקף באבנים ואיבד שליטה, באתר ערוץ 7, 10 במאי 2021
34. ↑  בעט ברכב וניפץ שמשות: התפרעות מתועדת בירושלים תוביל לאישום, באתר ynet, 28 במאי 2021
35. ↑  חגיגות יום ירושלים בצל עימותים| תלמידי ישיבת הסדר הותקפו ונצורים באוטובוס, באתר כיפה, ‏2021-05-10
36. ↑  חמאס באולטימטום: "פנו את כל הכוחות עד 18:00", באתר "סרוגים", 10 במאי 2021
37. ↑  עדו בן פורת, בזמן הריקודגלים: מטחי רקטות לירושלים, שדרות ועוטף עזה, באתר ערוץ 7, ‏10 במאי 2021
38. ↑  טל לב רם, אלון חכמון, ‏מאות רקטות נורו לעבר ישראל; פגיעות ישירות באשקלון, באתר מעריב אונליין, 11 במאי 2021
39. ↑  שריפה בהר הבית בעקבות זיקוקים, מתפללים מפונים מהכותל | תיעוד, באתר ynet, 10 במאי 2021
40. ↑  אתר למנויים בלבד ינאל ג'בארין, פאטמה ח'מאיסי וניר חסון, גל המחאה הנוכחי בירושלים מתאפיין במעורבות חסרת תקדים של ערבים מישראל, באתר הארץ, 9 במאי 2021
41. ↑  'You will be held accountable': Palestinians in Jerusalem receive 'threatening' text messages from Israeli intelligence
42. ↑  Palestinians in Jerusalem 'not afraid' of threatening texts from 'Israeli intelligence'
43. ↑  העימותים האלימים במזרח ירושלים | כל בעיר, באתר כל העיר ירושלים, ‏2021-05-14
44. ↑  בצל התפרעויות במזרח ירושלים: יהודים נעצרו בחשד לירי בערבים, באתר ynet, 17 במאי 2021
45. ↑  משה נוסבאום ענבר טויזר, ‏עימותים בהר הבית: תוקף השוטר נעצר, באתר ‏מאקו‏, 21 במאי 2021  
העימותים בהר הבית: תוקף השוטר נלכד בתום מצוד, באתר ynet, 21 במאי 2021
46. ↑  ערוץ 7, אביגדור קהלני: ראיתי את התמונות של השפלת השוטרים ודמעתי, באתר ערוץ 7
47. ↑  מאיה הורודניצאנו‏, מעצרו של חשוד שהניף אצבע משולשת לעבר שוטר הוארך: "עלול להוביל לאנרכיה", באתר וואלה!‏, 26 במאי 2021
48. ↑  נעצרו הערבים שפצעו תינוקת בראשה על ידי אבנים, באתר ערוץ 7

| הסכסוך הישראלי-פלסטיני בשנות ה-20 של המאה ה-21 |
| --- |
| מבצעים צבאיים | שומר החומות • הלחימה ברצועת עזה בין מבצע שומר החומות למלחמת חרבות ברזל • שובר גלים • עלות השחר • מגן וחץ • בית וגן • **מלחמת חרבות ברזל** |
| עימותים ב-2023 | העימות בג'נין (ינואר) • המבצע בקסבה של שכם • העימות בג'נין (יוני) • **מתקפת הפתע על ישראל** • העימות במחנה הפליטים נור א-שמס • התקיפה בג'נין (אוקטובר 2023) |
| פיגועים, מהומות ואירועים נוספים | 

|  |  |
| --- | --- |
| 2020 | רצח אסתר הורגן • רצח שי אוחיון • פרשת מותו של אהוביה סנדק |
| 2021 | המהומות בישראל (ירושלים • לוד • עכו • בת ים • חיפה) • פיגוע הירי בצומת תפוח • פיגוע הירי בשער השלשלת • פיגוע הירי בחומש |
| 2022 | פיגוע הדקירה בשכונת ארמון הנציב • הפיגוע המשולב בבאר שבע • פיגוע הירי בחדרה • פיגוע הירי בבני ברק • פיגוע הירי ברחוב דיזנגוף • מהומות הר הבית • פיגוע הירי באריאל • הפיגוע באלעד • פרשת מותה של שירין אבו עאקלה • נפילת נעם רז • רצח שולמית רחל עובדיה • הפיגוע במחסום שועפאט • פיגוע הירי ליד שבי שומרון • הפיגוע בפונדוק • פיגוע הירי ליד גבעת האבות • הפיגוע באזור התעשייה אריאל • חטיפת טירן פרו • הפיגוע הכפול בירושלים |
| 2023 | פיגוע הירי בנווה יעקב • פיגוע הדריסה בשכונת רמות • הפיגוע במחסום שועפאט • פיגוע הירי בחווארה (פברואר) • המהומות בחווארה • פיגוע הירי בצומת בית הערבה • פיגוע הירי ברחוב דיזנגוף • הפיגוע בצומת מגידו • מהומות הר הבית • פיגוע הירי בצומת חמרה • פיגוע הדריסה בפארק צ'ארלס קלור • הפיגוע בחרמש • פיגוע הירי בגבול ישראל–מצרים • פיגוע הירי בתחנת הדלק בעלי • הפיגוע המשולב בשכונת נאות אפקה • פיגוע הירי ליד קדומים • העימות בבורקה • פיגוע הירי במרכז תל אביב • פיגוע הירי בחווארה (אוגוסט) • פיגוע הירי בצומת הכבשים • פיגוע הדריסה במחסום מכבים • קרב זיקים • קרב ארז • הטבח במסיבת הטבע ליד רעים • קרב שדרות • הטבח בקיבוץ בארי • הטבח ביכיני • קרב אופקים • הטבח בנתיב העשרה • הטבח בכפר עזה • הטבח בחולית • הטבח בניר עוז • הטבח בנחל עוז • הטבח בעין השלושה • קרב קיבוץ מגן • קרב עלומים • קרב סופה • קרב ניר עם • קרב רעים • קרב פרי גן • קרב קיבוץ מגן • קרב כרם שלום • מתקפת הפתע על ישראל (2023) • טבח הגמלאים בשדרות • החטיפה לעזה |

 |